**Ministru kabineta rīkojuma projekta**

**“Par valstij piederošā nekustamā īpašumā “V1132” Bikstu pagastā, Dobeles novadā nodošanu Dobeles novada pašvaldības īpašumā”**

**sākotnējās ietekmes novērtējuma ziņojums (anotācija**)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Pašvaldības autonomās funkcijas īstenošanai un Eiropas Savienības finansējuma piesaistei ceļu un citas infrastruktūras sakārtošanai, darbavietu radīšanai un privāto investīciju piesaistei valstij Satiksmes ministrijas personā piekritīgais nekustamais īpašums ir nododams pašvaldības īpašumā.Rīkojuma projekts stāsies spēkā tā parakstīšanas brīdī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42.panta pirmā daļa, 43. pants, likuma “Par autoceļiem” 4. panta pirmā daļa, likuma “Par pašvaldībām” 15.panta pirmās daļas 2.punkts un Dobeles novada domes 2020.gada 28.maija lēmums Nr.158/8 “Par valstij piederošā ceļa pārņemšanu pašvaldības īpašumā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta rīkojuma projekts “Par valstij piederošā nekustamā īpašuma “V1132” Bikstu pagastā, Dobeles novadā nodošanu Dobeles novada pašvaldības īpašumā” (turpmāk – rīkojuma projekts) sagatavots, ievērojot Dobeles novada domes 2020. gada 28.maija Lēmumu Nr.158/8 “Par valstij piederošā ceļa pārņemšanu pašvaldības īpašumā”.  Rīkojuma projekts paredz Satiksmes ministrijai nodot bez atlīdzības Dobeles novada pašvaldības īpašumā valstij piederošo nekustamo īpašumu “V1132” (nekustamā īpašuma kadastra Nr. 4654 003 0107) – zemes vienību (zemes vienības kadastra apzīmējums 4654 003 0107) 0,65 ha platībā un uz tās izbūvēto komplekso inženierbūvi – autoceļš V1132 “Pievedceļš Bikstu stacijai”, km 0,000-0,365 (būves kadastra apzīmējums 4654 003 0107 003), Bikstu pagastā, Dobeles novada pašvaldība 2020. gada 28.maija lēmumā Nr.158/8 “Par valstij piederošā ceļa pārņemšanu pašvaldības īpašumā” ir atsaukusies uz likuma “Par pašvaldībām” 15.panta pirmās daļas 2.punktu, norādot, ka nekustamā īpašuma pārņemšana nodrošinās autonomo funkciju izpildi – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana), un sniegs iespēju pārvaldīt un uzturēt valsts autoceļa V1132 posmu savām vajadzībām. Autoceļa V1132 posms aptuveni km 0,0003 – 0,365 atrodas Dobeles novada Bikstu pagastā un kalpo kā pievedceļš Bikstu stacijai.  Nekustamā īpašuma valsts kadastra informācijas sistēmā (turpmāk – Kadastra informācijas sistēma) uz zemes vienības ar kadastra apzīmējumu 46540030107 atrodas pirmsreģistrēta būve – kabeļu kanalizācijas ierīkošana pie LDzC stacijas "Biksti", Dobeles novadā, ar kadastra apzīmējumu 46540030107002 (turpmāk – Būve).  Dobeles novada pašvaldība 2020.gada 14.decembra izziņā Nr.2.9/494 ir sniegusi apliecinājumu, ka neiebilst pārņemt nekustamo īpašumu V1132 Bikstu pagastā, Dobeles novadā, kurā atrodas būve – “Kabeļu kanalizācijas ierīkošana pie LDzC stacijas " Biksti", Dobeles novadā” (būves kadastra apzīmējums 4654 003 0107 002). Saskaņā ar Būvniecības informācijas sistēmā (turpmāk – BIS) publiski pieejamo informāciju Būvei 2020. gada 13. maijā ir izdota būvatļauja Nr. BIS-BV-4.3-2020-37. Kadastra informācijas sistēmā ir saņemts elektroniskais paziņojums no BIS par Būves konstruktīvā elementa ekspluatācijā pieņemšanas gadu (būvniecības lietas numurs BIS-BL-140779-1519). Kadastra informācijas sistēmā Būve ir pirmsreģistrēta un tās uzmērīšana vai tās datu reģistrācija Kadastra informācijas sistēmā nav ierosināta.  2021.gada marta mēnesī Dobeles novada pašvaldība valsts sabiedrībai ar ierobežotu atbildību “Latvijas Valsts ceļi” ir sniegusi informāciju, ka persona, kurai par labu izdota būvatļauja ir sabiedrība ar ierobežotu atbildību “Redam”, vienotais reģistrācijas Nr.50103910651, juridiskā adrese: “Pavāri”, Brandavas, Jaunpils pagasts, Jaunpils novads. Norādītā juridiskā persona, iesniedzot attiecīgu informāciju Kadastra informācijas sistēmā, varētu kļūt par būves tiesisko valdītāju. Nekustamais īpašums nav ierakstīts zemesgrāmatā. Saskaņā ar Ministru kabineta 2010.gada 31.maija rīkojuma Nr.297 “Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā” 9.punktu un 9.pielikuma kārtas numuru 1820 nekustamā īpašuma piederība atzīstama valstij. Nekustamais īpašums atrodas Satiksmes ministrijas valdījumā.  Likuma „Par autoceļiem” 4.panta pirmajā daļā noteikts, ka valsts autoceļi un to zemes, tai skaitā ceļu zemes nodalījuma joslas, ar visām šo autoceļukompleksā ietilpstošajām būvēm ir Latvijas Republikas īpašums. Ministru kabineta 2009.gada 29.septembra noteikumu Nr.1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” 3.pielikumā “Vietējie autoceļi” norādīts, ka autoceļš V1132 “Pievedceļš Bikstu stacijai” posms 0,4 km kopgarumā iekļauts valsts vietējo autoceļu sarakstā. Valsts akciju sabiedrība „Latvijas Valsts ceļi” (10.12.2020. reorganizēta par valsts sabiedrību ar ierobežotu atbildību “Latvijas Valsts ceļi”) 2020.gada 10.septembra izziņā Nr.4.9/12442 norāda, ka uz nekustamā īpašuma “V1132” (nekustamā īpašuma kadastra Nr. 4654 003 0107) zemes vienības (zemes vienības kadastra apzīmējums 4654 003 0107) ir izbūvēta kompleksā inženierbūve - valsts vietējā autoceļa V1132 “Pievedceļš Bikstu stacijai” posms km 0,000-0,365 (būves kadastra apzīmējums 4654 003 0107 003), kas atrodas Valsts autoceļu fonda bilancē un saskaņā ar 2016. gada 14. decembra Deleģēšanas līgumu Nr.SM 2019/-49, noslēgtu 2019.gada 27.decembrī starp Satiksmes ministriju un valsts akciju sabiedrību “Latvijas Valsts ceļi”, ir nodots valsts sabiedrības ar ierobežotu atbildību “Latvijas Valsts ceļi” pārvaldījumā. Saskaņā ar Nekustamā īpašuma valsts kadastra likuma 15.panta 3. un 4.punktu valsts autoceļš V1132 “Pievedceļš Bikstu stacijai” 0,4 km kopgarumā kā nekustamā īpašuma objekts ir reģistrēts Nekustamā īpašuma valsts kadastra informācijas sistēmā.  Minētā nekustamā īpašuma nodošana Dobeles novada pašvaldībai nodrošinās pašvaldības tiesības ieguldīt pašvaldības budžeta līdzekļus autoceļa uzturēšanā, veicinot pašvaldības autonomās funkcijas izpildi, pamatojoties uz likuma „Par pašvaldībām” 15.panta 2.punktu – gādāt par savas administratīvās teritorijas labiekārtošanu un sanitāro tīrību, veiksmīgāk un operatīvāk realizējot dažādu inženierkomunikāciju izbūves un uzturēšanas pasākumus un normatīvajos aktos noteiktajā kārtībā piesaistot līdzekļus no valsts pamatbudžeta programmas “Valsts autoceļa fonds” apakšprogrammas “Mērķdotācija pašvaldību autoceļiem (ielām)”. Ņemot vērā minēto, Satiksmes ministrija ir sagatavojusi rīkojuma projektu.  Ar rīkojuma projektu Dobeles novada pašvaldība tiek pilnvarota parakstīt nostiprinājuma lūgumu par nekustamā īpašuma ierakstīšanu zemesgrāmatā un īpašuma tiesību nostiprināšanu uz valsts vārda Satiksmes ministrijas personā, kā arī veikt citas nepieciešamās darbības attiecīgā nekustamā īpašuma ierakstīšanai zemesgrāmatā. Nekustamais īpašums ir ierakstāms zemesgrāmata uz valsts vārda Satiksmes ministrijas personā vienlaikus ar Dobeles novada pašvaldības īpašuma tiesību nostiprināšanu. Nostiprinot zemesgrāmatā īpašuma tiesības, Dobeles novada pašvaldībai jāieraksta atzīme par aizliegumu atsavināt nekustamo īpašumu un apgrūtināt to ar hipotēku.Projekts attiecas uz publiskās pārvaldes politikas jomu. |
|   | Projekta izstrādē iesaistītās institūcijas un publiskas personas kapitālsabiedrības |  Satiksmes ministrija, valsts sabiedrība ar ierobežotu atbildību “Latvijas Valsts ceļi” un Dobeles novada pašvaldība. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1.  | Sabiedrības mērķgrupas, kuras tiesiskais regulējums ietekmē vai varētu ietekmēt |  Dobeles novada pašvaldības iedzīvotāji un komersanti. |
| 2. | Tiesiskā regulējuma ietekme uz tautsaimniecību un administratīvo slogu |  Ietekme uz tautsaimniecību ir konstatējama vides sakārtošanas jomā, pašvaldībai izbūvējot jaunus objektus un tos labiekārtojot fizisko personu sadzīves ērtībām. Dobeles novada pašvaldības un tās iestāžu darbiniekiem, kā arī pašvaldības institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums |  Projekts šo jomu neskar. |
| 4. | Atbilstības izmaksu monetārs novērtējums |  Projekts šo jomu neskar. |
| 5. | Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  Projekts šo jomu neskar |
| 8. Cita informācija |  Ar nekustamo īpašumu pārņemšanu saistītos izdevumus segs Dobeles novada pašvaldība. Dobeles novada pašvaldībai, pārņemot īpašumā nekustamos īpašumus, saskaņā ar Ministru kabineta 2008.gada 11.marta noteikumu Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 1.pielikumu piešķirtais valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” apmērs paliek nemainīgs un papildus līdzekļi no valsts budžeta netiek piešķirti.  Dobeles novada pašvaldība novada teritorijā esošo autoceļu uzturēšanā un būvniecības plānošanā turpinās izmantot tiem pašvaldības budžetā pieejamo finansējumu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1.   | Saistītie tiesību aktu projekti |  Grozījumi Ministru kabineta 2009.gada 29.septembra noteikumos Nr.1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem”, lai precizētu norādes par rīkojuma projektā minētā nekustamā īpašuma piederību Dobeles novada pašvaldībai. Noteikumu grozījumu projekts tiks sagatavots pēc nekustamā īpašuma nodošanas Dobeles novada pašvaldības īpašumā. |
| 2. | Atbildīgā institūcija | Satiksmes ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Satiksmes ministrija, valsts sabiedrība ar ierobežotu atbildību “Latvijas Valsts ceļi” un Dobeles novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Projekts šo jomu neskar |
| 3. | Cita informācija | Nav |

 Satiksmes ministrs T.Linkaits

 Vīza: valsts sekretāre I.Stepanova